**AIŠKINAMASIS RAŠTAS**

**DĖL Klaipėdos miesto savivaldybės tarybos 2001 m. rugsėjo 20 d. sprendimO Nr. 223 „Dėl savivaldybės tarybos veiklos reglamento patvirtinimo“ PAKEITIMO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu yra keičiamos nuostatos dėl tarybos narių darbo apmokėjimo, dėl savivaldybės tarybos, kolegijos ir komitetų posėdžių dalyvių registravimo tvarkos, dėl tarybos sprendimų derinimo administracijoje tvarkos ir alternatyvių tarybos sprendimo projektų įrašymo į tarybos posėdžio darbotvarkę tvarkos. Sprendimu siekiama patobulinti galiojantį reglamentavimą, suderinti jį su aukštesnės galios teisės aktais.

**2. Projekto rengimo priežastys ir kuo remiantis parengtas sprendimo projektas.**

Projektas parengtas dėl Vietos savivaldos įstatymo 26 straipsnio pakeitimo, Lietuvos Aukščiausiojo Teismo 2012-07-04 nutartyje pateiktų išaiškinimų ir atsižvelgiant į reglamento taikymo praktiką. Projektas parengtas pagal Vietos savivaldos įstatymo nuostatas.

**3. Kokių rezultatų laukiama.**

Priėmus savivaldybės tarybos sprendimą bus sudarytos prielaidos mokėti tarybos nariams darbo užmokestį, nepriklausomai nuo kitoje darbovietėje gaunamo atlyginimo, taip pat bus nustatyta tarybos nario atlyginimo atsisakymo tvarka.

Sprendimu merui bus suteikti įgaliojimai nustatyti savivaldybės tarybos, kolegijos ir komitetų posėdžių dalyvių registravimo tvarką bei elgesio posėdyje taisykles, atsiras privaloma posėdžių dalyvių registracija.

Sprendimu bus sureglamentuota tarybos sprendimų derinimo administracijoje tvarka naudojant dokumentų valdymo sistemą „Avilys“ ir užpildyta galiojanti spraga dėl sprendimo derinimo dokumento pateikimo kartu su sprendimo projektu.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Lėšų poreikis priklausys nuo faktiškai tarybos narių dirbto laiko, nuo tarybos nario atlyginimo neatsisakiusių tarybos narių skaičiaus, nuo vidutinio mėnesinio darbo užmokesčio dydžio.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus patobulintas savivaldybės tarybos veiklos reglamentas.

Neigiamų pasekmių nenumatoma.

PRIDEDAMA. Klaipėdos miesto savivaldybės tarybos veiklos reglamento lyginamasis variantas.

Mero pavaduotojas Artūras Šulcas